**Marie Key klar til Store VEGA** *Marie Key, som er blevet kaldt en af Danmarks mest originale sangskrivere, har allerede to udsolgte Lille VEGA-koncerter bag sig i år. Nu er det blevet tid til en Key-koncert i Store VEGA den 22. november.***Succes som solist**
Siden debuten med Marie Key Band i 2006 har det stået klart, at [Marie Key](http://www.mariekey.dk/%22%20%5Ct%20%22_blank)s ellers underspillede og ydmyge sange faktisk er aldeles uomgængelige, hvis man leder efter original, dansk sangskrivning.

Sangerindens første soloudspil, *I Byen Igen*, som udkom sidste år, blev taget godt imod, og nu nærmer udgivelsen af et nyt album sig for Marie Key.

**TV-2 som opvarmingsband**
Sidste gang Marie Key gæstede VEGA, var det for at spille en ekstrakoncert i Lille VEGA, da hun allerede havde mønstret udsolgt i VEGA-salen én gang.

Her trak Marie Key et meget overraskende es ud af habit-jakkeærmet, da hun introducerede TV-2 som sit opvarmningsband. Se billeder [HER](http://vega.dk/fotogallerier/marie-key-support-tv2.html%22%20%5Ct%20%22_blank).

Om Marie Key endnu en gang har overraskelser med til VEGA, melder historien ikke noget om. Men mon ikke der bliver rig mulighed for at lytte til nyt materiale fra den talentfulde electro-popmusiker træder på scenen i Store VEGA til november.

**Marie Key / 22. november i Store VEGA**- [Læs mere og køb billet](http://vega.dk/arrangementer/marie-key-8775.html%22%20%5Ct%20%22_blank)